Държавен вестник, бр. 31, 2006 г., стр. 39

Б Р О Й  31
Д Ъ Р Ж А В Е Н   В Е С Т Н И К
С Т Р .  39
„Радиално биене“ (кат. 2)  означава радиалното отклонение за един оборот на основния вал, измерено в равнина,
перпендикулярна на оста на вала, в точка от вътрешната или външната страна на изследваната въртяща се повърхност
(Справка ISO 230/1 – 1986, параграф 5.61).
„Мащабен коефициент“ (жироскоп или акселерометър) (кат. 7) означава съотношението на промяната на изход към
промяната на вход, което трябва да бъде измерено. Факторът на мащаба обикновено се оценява като наклона на правата
линия, която може да бъде определена по метода на най-малките квадрати към входно-изходните данни, получени чрез
циклична промяна на данните на вход данни по целия входящ обхват.
„Време за установяване“ (кат. 3) означава времето, необходимо, за да може изходните данни да се доближат на половин
бит от крайната стойност при превключване между които и да е две нива на конвертора.
„СМЛ/SHPL“ (кат. 6) е еквивалентно на „свръхмощен лазер“.
„Анализатори на сигнали“ (кат. 3) означава апарати, способни да измерят и покажат основните свойства на едночестотните
компоненти на многочестотните сигнали.
„Обработка на сигнали“ (кат. 3, 4, 5, 6) означава обработка на получени отвън сигнали, носещи информация, чрез
алгоритми като компресиране във времето, филтриране, извличане, корелация, конволюция или преобразования между
областите (напр. бързо преобразувание на Фурие или преобразувание на Уолш).
„Софтуер“ (Всички ОБПП/GSN) означава съвкупност от една или повече „програми“ или „микропрограми“ независимо
от конкретната реализация и носител.
ВАЖНО.
„Микропрограма“ означава поредица от елементарни команди, поддържани в специална памет,
изпълнението на които се инициира с въвеждането на съответната є команда в регистъра на командите.
„Бързо втвърдяване“ (кат. 6) означава процес, при който втвърдяването на стопен материал става при скорости на
охлаждане, по-високи от 1000 К/s.
„Изходен“ (source) код“ (или първичен език) (кат. 4, 5, 6, 7, 9) е подходяща реализация на един или повече процеси,
които могат да бъдат превърнати от програмната система в изпълнима от оборудването форма („обектен код“ или
обектен език).
„Космически летателен апарат“ (кат. 7, 9) означава активни и пасивни спътници и космически сонди.
„Класифицирани като предназначени за използване в Космоса“ (кат. 3, 6, СО 23) се отнася за стоки, проектирани,
произведени и тествани да отговарят на особените електрически, механични или екологични изисквания за използване
при изстрелване и разполагане на спътници или летателни системи за голяма височина, функциониращи на височини
от 100 km или по-високо.
„Специален разпадащ се материал“ (кат. 0) означава плутоний-239, уран-233, „уран, обогатен с изотопи U-235 или
U-233“ и всякакъв друг материал, съдържащ гореуказаните.
„Специфичен модул“ (кат. 0, 1, 9) е  модул на Янг, изразен в паскали (Pa), еквивалентен на N/m2, делено на специфичното
тегло в N/m3, измерен при температура (296 ± 2) К (23 ± 2)° С) и относителна влажност (50 ± 5) %.
„Специфична якост на опън“ (кат. 0, 1, 9) е граничната якост на опън, изразена в паскали (Pa), еквивалентна на
N/m2, делено на специфичното тегло в N/m3, измерена при температура (296 ± 2) К (23 ± 2)° С) и относителна
влажност (50 ± 5)  %.
„Втвърдяване чрез охлаждане“ (кат. 1) е  процес на „бързо втвърдяване“ на поток от разтопен метал, падащ върху
охладен блок, в резултат на което се формира пластинчат продукт.
ВАЖНО.
„Бързо втвърдяване“: втвърдяване на стопен материал при скорости на охлаждане, надвишаващи
1000 K/s.
„Разширяване на спектъра“ (кат. 5) е  метод, при който енергията от относително теснолентов комуникационен канал
се разширява върху много по-голям енергиен спектър.
„Разширен спектър“ на РЛС“ (кат. 6). Виж „Разширен спектър на РЛС“.
„Устойчивост“ (кат. 7) е стандартното отклонение (1 sigma) на изменението на даден параметър от неговата калибрирана
стойност, измерена при устойчиви температурни условия. Тя може да бъде изразена като функция от времето.
„Държава (не) членуваща в Конвенцията за забрана на химическото оръжие“ (КЗХО) (кат. 1) са тези страни, за
които конвенцията за забрана на разработване, производство, складиране и употреба на химическо оръжие (не)
е влязъла в сила.
„Подложка“ (кат. 3) е част от материал за основа, притежаващ или непритежаващ мрежа от вътрешни опроводявания,
върху или вътре в която могат да бъдат разполагани „дискретни компоненти“ или интегрални схеми, или и двете.
ВАЖНО.
1. „Дискретен компонент“ – отделно обособен „схемен елемент“, притежаващ свои собствени изходи
за външни връзки.
2. „Елемент на схема“ – единичен активен или пасивен функционален елемент от електронна схема,
като диод, транзистор, резистор, кондензатор и т.н.
„Заготовки за подложки“ (кат. 6) означава монолитни съединения с размери, подходящи за производството на
оптически елементи, като огледала или оптически прозорци.
„Суперсплави“ (кат. 2, 9) са сплави на основата на никел, кобалт или желязо, които имат якост, по-висока от която
и да е сплав, описана в стандарт AISI 300, при температури над 922 К (649° С), при тежки работни и експлоатационни
условия.
„Свръхпроводим“ (кат. 1, 3, 6, 8, СО18, СО 20) означава материали, напр. метали, сплави или съединения, които могат
да изгубят всякакво електрическо съпротивление, т.е. могат да придобият безкрайна електропроводимост и да пренасят
много големи електрически  потоци без топлинно нагряване.